**Järva valla võrkpalli Rahvaliiga juhend 2022.**

**EESMÄRK:** **Järva valla võrkpalli Rahvaliiga (RL) eesmärgiks on propageerida liikuvat eluviisi, laiendada võrkpalli kandepinda ja pakkuda jõukohast võistlusväljendit Järva vallas võrkpalli harrastavatele igas vanuses nais- ja meesmängijatele.**

**OSALEMINE:** Osalema oodatakse segavõistkondi, kes on moodustatud Järva vallas elavatest, õppivatest, töötavatest või Järva vallaga seotud harrastusvõrkpalluritest, kes ei osale Eesti VF või mõne muu riigi MV-l (meistri- ja esiliigas). Peakohtuniku eriloaga on võimalik võistkonda täiendada ka kahe väljastpoolt Järva valda oleva mängijaga. Ühes kohtumises peab võistkonnas korraga väljakul olema 4 mees- ja vähemalt 2 naismängijat ( meesmängijaid võib asendada kas naismängijate või 60+ meesmängijatega). Naismängijaid võib asendada 60+ meesmängijatega (sünd 1962 ja varem). Oma tervisliku seisundi eest vastutab iga mängija ise. Soovituslik on läbida eelnevalt tervisekontroll ning omada tervisekindlustus. **Võistlustel peab lähtuma kehtivatest Covidi vastastest reeglitest ja nõuetest.**

**SÜSTEEM, PAREMUSJÄRJESTUSE MÄÄRAMINE**:

**Järva valla võrkpalli RL mängitakse 2-etapilisena,** kusjuures:

**1. etapil mängitakse turniirisüsteemis 1-ringiline põhiturniir\*.** Põhiturniiri iga kohtumine mängitakse 3 geimilisena iga geim 21 punktini, kusjuures geim peab lõppema vähemalt 2 punktilise vahega. Iga geimi võit annab võistkonnale 1 punkti (max 3 punkti mängust). **RL põhiturniiri üldise paremusjärjestuse määramisel** **otsustab kogutud punktide arv.** Võrdsete punktide korral otsustab: 1. suurem võitude arv; 2. omavaheliste kohtumiste geimide vahe; 3. omavaheliste kohtumiste punktide vahe; 4. kogu turniiri punktide vahe.

**2.etapil mängitakse kohamänge vastavalt põhiturniiril saavutatud kohale**.

**Kohtadele I-IV** kohtuvad poolfinaalides põhiturniiri 1. ja 4.koht ja 2. ja 3.koht. PF võitjad mängivad I-II kohale ja PF kaotajad III-IV kohale. **Kohtadele V-VII** kohtuvad põhiturniiri 5., 6. ja 7.koht mängides omavahel turniirisüsteemis. Kohamänge mängitakse parem 3-st geimist, kusjuures 2 geimi mängitakse 21 punktini ja vajadusel 3-s geim 15 punktini (geimid peavad lõppema vähemalt 2 punktilise vahega).

 **\* - kui covidi leviku tõttu jääb RL mängude läbiviimise aeg liiga lühikeseks, siis 2.etapi mänge (kohamänge) ei toimu ja RL paremusjärjestuse otsustab põhiturniiril saavutatud koht.**

**SEGAVÕISTKONDADE VÕISTLUSREEGLID**: Kõik mängud mängitakse rahvusvaheliste võrkpalli võistlusmääruste järgi. Palliks on kas MVA 200, V200W või nende puudumisel kokkuleppel mõni muu võrkpall. Võrgu kõrgus on 243 cm. Erandid reeglites:

* hüppelt servi ei tohi kasutada (ka hüppelt planeerivat servi)
* meesmängija ei tohi sulustada/blokeerida vastasvõistkonna naismängija lööke/suunamisi
* nende reeglite rikkumine annab vastasvõistkonnale punkti
* vahetusi tohib teha üldjuhul ainult mees-mehe ja naine-naise vastu. Erandina võib naismängijat vahetada 60+ meesmängija vastu või vastupidi
* 60+ meesmängijale ei kehti naismängijatele kehtestatud erandid

**AUTASUSTAMINE**: RL kokkuvõttes autasustatakse 3 paremat võistkonda karikatega ja mängijaid medalitega. Kõiki RL-s osalenud mängijaid autasustatakse RL meenega. Lisaks loositakse võimaluse korral kõikide osalejate vahel välja eriauhindu.

**REGISTREERIMINE, KOHTUNIKUD, OSAVÕTUTASU**: Registreerimine Järva valla RL-st osavõtuks tuleb teha aadressil aravete.spordikeskus@jarva.ee Leo Matikainen, tel 5145653 või Jaak.Tammik@jarva.ee Jaak Tammik, tel 58145847 - **võistkondadel** **hiljemalt 24. jaanuariks näidates ära võistkonna täpse nimetuse. Võistkondade koosseisude nimeline registreerimine tuleb teha hiljemalt põhiturniiri alguseks. Registreerida võib kuni 12 mängijat ja kui esialgses nimekirjas on mängijaid vähem, siis tohib kogu hooaja jooksul mängijaid lisada (kuid mitte vahetada). Mängija, kes on RL alustanud mingis võistkonnas, ei tohi hooaja jooksul võistkonda vahetada. Võistkonna nimelisele registreerimislehele tuleb märkida mängija ees- ja perekonnanimi, sünniaasta ja võistkonna esindaja kontaktandmed.**

Mängude läbiviijad kindlustavad koostöös võistkondadega antud turniiri kohtunikud ja sekretärid. **Kui korraldajatel ei ole võimalik mängude läbiviimiseks leida väljastpoolt kohtunikke, siis on võistkonnad vastavalt korraldaja ajakavale kohustatud tagama antud mängule vähemalt pukikohtuniku.**

 Lisainfo: Järva valla RL peakohtunik on Leo Matikainen aravete.spordikeskus@jarva.ee, tel 5145653 ja peasekretär Jaak Tammik Jaak.Tammik@jarva.ee, tel 58145847.

Iga etapi mängude tulemused ( ka geimide punktid) tuleb antud etapi läbiviijal edastada võimalikult kiiresti Jaak Tammikule, et võistluste tulemusi kajastada infokanalite kaudu.

**Järva valla võrkpalli Rahvaliigast osavõtt on mängijatele tasuta.**

**JÄRVA VALLA VÕRKPALLI RL AJAKAVA 2022:**

 **Põhiturniir** mängitakse Aravete, Järva-Jaani, Koeru ja Imavere Spordihoonetes 22.märtsist kuni 12.aprillini, **kohamängud** Imavere Spordihoones 19.aprillil, mängupäevadeks teisipäevad:

**Põhiturniir -** 22.03; 29.03; 5.04; 12.04 valla Spordihoonetes

**Kohamängud, autasustamine** - 19.04 kell 18.15 Imavere Spordihoones

Juhendi koostas Leo Matikainen